সদ্য পলিথিন ব্যবহার নিয়ে কুরুক্ষেত্রের চেহারা নেওয়া আসানসোলে পরিবেশবান্ধব নতুন প্রকল্প শুরুর জন্য মুখ্যমন্ত্রীর জন্মদিনকেই বেছে নিতে চেয়েছেন জিতেন্দ্র। ‘ক্লিন আসানসোল গ্রিন আসানসোল’ নাম দিয়ে প্রকল্পের আওতায় ৫০ হাজার গাছ লাগানো ছাড়াও বিলি করা হবে ১০ হাজার চটের ব্যাগ। রাজনৈতিক স্তরে দলীয় কর্মীদের আরও উদ্বুদ্ধ করতে শহরজুড়ে রক্তদান কর্মসূচিরও উদ্যোগী হয়েছে আসানসোল পুরসভা। অন্তত ১০টি জায়গায় রক্তদান শিবিরের আয়োজন হচ্ছে। মুখ্যমন্ত্রীর লোকসংস্কৃতির প্রতি উৎসাহের কথা মাথায় রেখে সন্ধ্যাবেলা লোকসংস্কৃতি উৎসবও হবে। কাটা হবে মুখ্যমন্ত্রীর নামাঙ্কিত কেক।